Statens Husindustriskole

Statens Husindustriskole ble etablert i 1921 på Ytre Arna, den gang i Haus kommune, og var landets første i sitt slag. Skolen ble opprettet for å utdanne folk fra bygdene til småindustriell virksomhet. Skolen tok imot elever fra hele landet til fem måneders kurs i tre- og metallarbeid med 2 kurs i året. Fem måneder ble for lite og alt i 1923 gikk en over til 8 måneders kurs. Skolen ble drevet som internat. Frem til 1933 var den lagt under Kirke- og undervisningsdepartementet, deretter under Landbruksdepartementet . I 1953 ble det innført mulighet til å avlegge svenneprøver ved skolen. Bygningene brant 1964, og undervisningen ble aldri gjenopptatt. Skoletomten ble overdratt til Hordaland fylke, som oppførte Arna Yrkesskule - senere Arna vidaregåande skule.

Referanser

Eksterne lenker 
 Arkivet etter Statens Husindustriskole på arkivportalen.no

Hordalands utdanningshistorie
1900-tallet i Bergen